CELEX: C2005/217/55
Language: et
Date: 2005-09-03 00:00:00
Title: Kohtuasi C-265/05: Eelotsusetaotlus, mille esitas Cour de cassation (Prantsusmaa) 21. juuni 2005. aasta otsusega kohtuasjas José Perez Naranjo versus Caisse régionale d'assurance maladie (CRAM) Nord-Picardie

3.9.2005   
            
            
               ET
            
            
               Euroopa Liidu Teataja
            
            
               C 217/28
            
         Eelotsusetaotlus, mille esitas Cour de cassation (Prantsusmaa) 21. juuni 2005. aasta otsusega kohtuasjas José Perez Naranjo versus Caisse régionale d'assurance maladie (CRAM) Nord-Picardie
   (Kohtuasi C-265/05)
   (2005/C 217/55)
   Kohtumenetluse keel: prantsuse
   Euroopa Ühenduste Kohus on saanud Cour de cassation'i (Prantsusmaa) 21. juuni 2005. aasta otsusega esitatud eelotsusetaotluse kohtuasjas José Perez Naranjo v. Caisse régionale d'assurance maladie (CRAM) Nord-Picardie, mis saabus kohtukantseleisse 27. juunil 2005.
   Cour de cassation (Prantsusmaa) küsib Euroopa Kohtult eelotsust järgmises küsimuses:
   Kas ühenduse õigust tuleb tõlgendada nii, et vaidlusalune hüvitis, mis on kantud määruse nr 1408/71 (1) IIa lisasse, on oma olemuselt mitteosamakseline erihüvitis, mistõttu seda ei ole võimalik vastavalt määruse nr 1408/71 artiklitele 10a ja 95b määrata mitteresidendist taotlejale, kes ei vasta 1. juuni 1992. aasta seisuga vanuse suhtes seatud tingimusele, või nii, et määratledes seda sotsiaalkindlustushüvitisena, tuleb seda vastavalt sama määruse artikli 19 lõikele 1 eraldada ükskõik millise liikmesriigi asjaomasele residendile, kes vastab hüvitise määramise tingimustele ?
   
      (1)  Määrus (EMÜ) nr 1408/71 sotsiaalkindlustusskeemide kohaldamise kohta ühenduse piires liikuvate töötajate ja nende pereliikmete suhtes (EÜT L 14, lk 2).